arnastofnun/IGC-2024 huggingface dataset:
Calocedrus macrolepis

Calocedrus macrolepis er sígrænt tré (25–35 m hátt) frá suðvestur Kína (Guangdong vestur til Yunnan), norður Víetnam, norður Laos, nyrst í Tælandi og norðaustur Myanmar.
Libocedrus chevalieri

Libocedrus chevalieri er sígræn trjátegund af einisætt sem er einlend á Nýju-Kaledóníu.
Sultartangalón

Sultartangarlón er lón á hálendi Íslands, norður af Heklu, sem sér Sultartangastöð fyrir raforku. Lónið myndaðist 1982–1984 þegar Þjórsá og Tungnaá voru stíflaðar. Það er um 20 km².
Kexverksmiðjan

Kexverksmiðjan voru íslenskir grínþættir sýndir á RÚV haustið 2011. Leikstjóri var Gísli Rúnar Jónsson og aðalleikar voru Þröstur Leó Gunnarsson, Hallgrímur Ólafsson og fleiri. Þeir voru endursýndir árið 2019.
Listi yfir gróðurelda á Íslandi

Gróðureldar á Íslandi verða oftast þegar kviknar í sinu í þurru veðri á vorin.

Verði menn uppvísir að gróðureldum varðar það fangelsisvist.
Fistölva

Fistölva er markaðsheiti sem áður hefur verið notað um litla, afkastamikla, arflausa og ódýra fartölvu. Þó að nafnið sé úr notkun eru vélar sem passa við lýsingu þeirra áfram mikilvægur hluti af markaðnum fyrir fartölvur sem keyra Microsoft Windows; að sama skapi, flestar lægri Chromebook tölvur keyra á vélbúnaði sem hefði verið lýst sem netbók þegar hugtakið var núverandi og ódýrar spjaldtölvur (keyrandi annað hvort Windows eða Android) þegar þær voru notaðar með ytra lyklaborði mætti ​​líta á sem netbækur.
Thales

Thales er rafeindatæknihópur sem sérhæfir sig í flug-, varnar-, öryggis- og landflutningum, með höfuðstöðvar í La Défense hverfinu í París.

Thales er skráð í kauphöllinni í París, til staðar í 80 löndum og hefur 80.000 starfsmenn frá og með 2. apríl 2019, en hann er einn af leiðtogum heims í búnaði fyrir flug-, geim-, varnar-, öryggis- og flutningsmáta.
Legrand

Legrand er franskur iðnaðarhópur sem sögulega hefur verið stofnaður í Limoges í Limousin og einn af leiðandi í heiminum í vörum og kerfum fyrir rafbúnað og upplýsinganet.

Legrand hefur haldið áfram að vaxa þökk sé meira en 140 yfirtökum sem miðuð eru um allan heim til að verða leiðandi á heimsvísu í rafbúnaði, með meira en 215.000 vörutilvísanir, staðsetningu í 90 löndum og sölu í 180 löndum árið 2017 í öllum fimm heimsálfum. Árið 2011 var Legrand heimsins númer 1 í innstungum og rofum með 20% af heimsmarkaðnum og heimsins númer 1 í kapalstjórnun (15% af heimsmarkaðnum) og skóp 76% af sölu þess erlendis (35% í nýlöndum).
Cupressus macnabiana

Cupressus macnabiana er barrtré í Cupressaceae (Einiætt), frá Bandaríkjunum (Kaliforníu).
Abraham (mannsnafn)

Abraham er íslenskt karlmannsnafn.

Dreifing á Íslandi.
Carrefour

Carrefour er frönsk verslunarkeðja með höfuðstöðvar í Massy, Frakklandi. Þeir voru fyrstir, 1963, til að opna risastóra matvöruverslun og deildaverslun undir sama þaki.

Árið 1999 var hún stærsti dreifingaraðilinn í Evrópu og eftir sameiningu við Promodès 2013 varð það þriðja veltumesta fyrirtækið í heiminum, á eftir bandarísku samsteypunni Walmart. Árið 2016 féll það niður í 6. sæti á heimsvísu, að sögn Deloitte vegna nýrra rekstarforma: stórmarkaða, nálægum verslunum og vöruhúsaklúbbum.
STMicroelectronics

STMicroelectronics (oft einfaldlega kallað ST) er franskur og ítalskur fjölþjóðlegur raftækja og hálfleiðara framleiðandi, með aðal- og framkvæmdastöðvar í Plan-les-Ouates, nálægt Genf í Sviss. Það er eitt af stærstu fyrirtækjum heims í framleiðslu hálfleiðara. Í september 2017 gekk hópurinn í CAC 40 eftir að hafa farið úr vísitölunni fjórum árum áður.
Aðalbjörn

Aðalbjörn er íslenskt karlmannsnafn.

Dreifing á Íslandi.
Phil Foden

Phil Foden er enskur knattspyrnumaður sem spilar sem miðjumaður með Manchester City og enska landsliðinu.

Foden er spilaði ungur með Manchester City og hóf frumraun sína með aðalliðinu 2017. Sama ár vann hann gullskóinn á heimsmeistarakeppni U-17. Hann hóf leik með aðallandsliðinu á móti Íslandi haustið 2020. Í seinni leiknum í Þjóðadeildinni á móti Íslandi skoraði hann 2 mörk. Hann komst einnig í fréttirnar þegar hann bauð stúlkum inn á Hótel Sögu ásamt Mason Greenwood í trássi við reglur.

Foden er yngstur til að spila í Meistaradeild Evrópu og yngstur til að vinna ensku úrvalsdeildina fyrir City.
Achumi

Fólk Achumi eða Khudmouni er þjóðflokkur persneska kynþáttar sem býr í suðri Íran,

suður af héruðunum Fars og Kerman, austurhluta héraðsins Bushehr og næstum því öllu Hormozgan héraði.

Að auki hafa mörg þeirra búið í löndum í Persaflói eins og Sameinuðu arabísku furstadæmin, Barein, Kúveit, Katar og Óman í mörg ár og eru talin frumbyggjar.

Flestir þeirra eru súnní múslimar og minnihlutahópar sjítar sjást einnig meðal þeirra, þetta fólk talar tungumálið " Achumi " (sem er nær Gamla persan en persneska nútíminn).
Juniperus occidentalis

Juniperus occidentalis er tegund af barrtré í einisætt. Uppruninn frá vesturhluta Bandaríkjanna. "Juniperus grandis" var áður talin undirtegund hans; "Juniperus occidentalis subsp. australis".
Carulaspis minima

Carulaspis minima er tegund af skortítum (Hemiptera). Hún er aðallega í suður Evrópu, vestur Asíu og suðurhluta Afríku.

Tengt.

Juniperus bermudiana
Alexander (mannsnafn)

Alexander er íslenskt karlmannsnafn.

Dreifing á Íslandi.
Meðalfellsvatn

Meðalfellsvatn er 2,0 ferkílómetra stöðuvatn í Kjósarhreppi. Við vatnið eru híbýli og sumarbústaðir. Silungsveiði er í vatninu.
Maga- og garnabólga

Maga- og garnabólga (stundum kölluð garnakvef eða magakvef þótt hún eigi ekkert skylt við kvef) er bólga í meltingarveginum: maga og þörmum. Meðal einkenna eru niðurgangur, uppköst og kviðverkur. Einnig getur fylgt þessu hiti, orkuleysi og vökvaskortur. Einkennin vara yfirleitt skemur en tvær vikur.

Maga- og garnabólga orsakast oftast af vírusum, en bakteríur, sveppir og sníkjudýr geta líka valdið slíkum bólgum. Rótavírus er algengasta orsökin hjá börnum, en í fullorðnum er nóróvírus eða kampýlóbakter oftast um að kenna. Algengasta smitleiðin er með því að innbyrða menguð matvæli eða vökva eða samneyti við smitaða manneskju. Meðferð felst venjulega í því að innbyrða nægan vökva, en í alvarlegum tilfellum getur þurft að gefa næringu í æð. Oftast er óþarfi að gefa fúkkalyf en þau eru þó notuð á börn með blóðugan niðurgang.

Til að koma í veg fyrir smit er mælt með handþvottum með sápu og að drekka hreint vatn, brjóstagjöf fremur en notkun mjólkurdufts og réttri meðferð skólps. Árið 2015 var talið að 2 milljarðar tilfella hefðu komið upp í heiminum og 1,3 milljón dauðsföll af völdum maga- og garnabólgu. Börn í þróunarlöndum eru í sérstakri hættu. Árið 2011 voru tilfellin talin 1,7 milljarðar og dauðsföll barna undir fimm ára aldri 700.000 á heimsvísu. Í þróunarlöndum er talið að börn undir tveggja ára aldri fái allt að sex tilfelli á ári. Tíðnin minnkar með hækkandi aldri, meðal annars vegna ónæmis.
Anders

Anders er íslenskt karlmannsnafn.

Dreifing á Íslandi.
Solaris (kvikmynd frá 1972)

Solaris er sovésk vísindaskáldsögumynd eftir Andrej Tarkovskíj frá 1972. Hún byggist á samnefndri skáldsögu eftir pólska rithöfundinn Stanisław Lem frá 1961. Í aðalhlutverkum eru Donatas Banionis og Natalja Bondartsjúk. Tónlistin í myndinni er eftir Eduard Artemjev.

Myndin gerist í geimstöð á braut umhverfis plánetuna Solaris þar sem vísindaleiðangur hefur stöðvast af því allir þátttakendur hafa lent í tilfinningalegri kreppu og eru gripnir ofsóknaræði. Sálfræðingurinn Kris Kelvin er sendur þangað til að meta stöðuna en verður sjálfur fyrir sömu dularfullu áhrifum. Tarkovskíj vildi gera tilraun til að skapa tilfinningalega dýpt í vísindaskáldsögumynd, en honum fannst aðrar slíkar myndir, eins og "", leggja of mikla áherslu á framtíðartækni.

Myndin hlaut dómnefndarverðlaunin á Kvikmyndahátíðinni í Cannes og fékk tilnefningu til gullpálma. Hún hlaut jákvæða dóma gagnrýnenda og var lengi talin ein besta vísindaskáldsögumynd allra tíma.
Listi yfir Tinna bækur

! Kápa!! Nafn á íslensku !! (útgáfunúmer) Nafn á frummáli !! Útgáfuár og útgefandi (ísl)!! Annað
Lán til afnota

Lán til afnota er þegar lánveitandi lánar öðrum verðmæti í takmarkaðan tíma án þess að krefjast endurgjalds. Í íslenskri dómaframkvæmd hefur endurgjaldið verið túlkað þannig að lánveitandinn má ekki spyrja neins af lánþega í tengslum við lánið, jafnvel þótt það sé eingöngu örlítið viðvik.

Í 16. kafla þjófabálks Jónsbókar er kveðið á um að aðilinn er nýtur hagsbóta af lánveitingunni beri áhættuna af því að verðmætið tapist eða skemmist. Þar má finna undantekningu um að þetta gildi ekki af lántakinn ferst með verðmætinu, en þar væri álitið að hann hafi varið það með lífi sínu.
Aleochara bilineata

Aleochara bilineata er bjöllutegund sem var fyrst lýst af Leonard Gyllenhaal, 1810.

Tegundin er nokkuð notuð til að halda niðri stofni flugna sem skemma matjurtir, eins og kálflugu, en hver bjalla getur étið um 1200 kálfluguegg um ævina.

Tilvísanir.

Lífrænar varnir
Þjóðgarðar á Íslandi

Ísland hefur þrjá þjóðgarða, sá fyrsti við Þingvelli var stofnaður árið 1930. Eftir 2008 voru þrír þjóðgarðar en Skaftafell og Jökulsárgljúfur sameinuðust þá inn í hinn stóra Vatnajökulsþjóðgarð. Umhverfisráðuneyti og undirstofnun þess Umhverfisstofnun fer með umsjón yfir þjóðgörðum.

Þjóðgarðar.

Miðhálendisþjóðgarður.

Hugmyndir hafa verið uppi að gera miðhálendið að þjóðgarði en þá myndi Vatnajökulsþjóðgarður innlimast inn í hann. Stærð þjóðgarðsins yrði meira en 30.000 ferkílómetrar. Eitt að þingmálum Vinstri Grænna frá 2017 var að koma að stofnun hans. Meðferð málsins í þinginu hefur reynst erfið og voru stjórnarliðar þeirra hjá Sjálfstæðisflokki til að mynda tregir til að samþykkja þjóðgarðinn í þeirri mynd sem lagt var upp með. Sveitarstjórnir og önnur samtök hafa lýst efasemdum um miðhálendisþjóðgarð og þykir sveitarfélögum réttur sinn skertur í stjórnar og skipulagsmálum með þjóðgarði.
Fáni Filippseyja

Fáni Filippseyja er nauðalíkur þeim tékkneska, nema hvað rauði og hvíti liturinn hafa víxlast. Fáninn samanstendur af þremur reitum. Efst er blátt, neðst er rautt en frá vinstri sker sig hvítur þríhyrningur inn í hina litina. Í hvíta hlutanum er gul sól og þrjár gular stjörnur. Fáni þessi var fyrst dreginn að húni 1898 eftir uppreisn Filippseyinga gegn Spánverjum. Hvíti þríhyrningurinn táknar jafnrétti og bræðralag. Blái reiturinn merkir frið, sannleik og sanngirni. Rauði reiturinn merkir föðurlandsást og kjark. Sumir segja að litirnar hafi verið valdir úr fána Bandaríkjanna af þakklæti fyrir aðstoðina við að hrekja Spánverja burt. Sólin stendur fyrir frelsi og héruðin átta sem voru til 1898. Stjörnurnar þrjár tákna hina þrjá aðalhluta sem Filippseyjar samanstendur af (Lúson, Mindanaó og Visayas-svæðið þar á milli). Upphaflega var fáninn aðeins í notkun í tvö ár en 1901 tók fáni Bandaríkjanna við. 1919 fengu Filippseyingar þjóðfánann opinberlega aftur og hefur hann verið það síðan, með þeirri undantekningu að Japanir bönnuðu hann 1941-43 meðan þeir hertóku eyjarnar í heimstyrjöldinni síðari. Blái liturinn hefur breyst örlítið en hann var ljósblár til að byrja með (er dökkblár núna).
Antoníus

Antoníus er íslenskt karlmannsnafn.

Dreifing á Íslandi.
Medina separata

Medina separata er evrópsk flugutegund af sníkjuflugnaætt. Hún verpir í lirfur nokkurra skordýrategunda, ekki síst asparglyttu.
Parken

Parken (áður Idrætsparken og Telia Parken) er íþróttaleikvangur á Indre Østerbro í Kaupmannahöfn. Hann er þjóðarleikvangur Dana í knattspyrnu og var opnaður 1992.

Völlurinn tekur rúmlega 38 þúsund og er með þak sem hægt er að draga saman. Parken er einnig notaður fyrir tónleika og þá komast um 50-55 þúsund fyrir. Mestur fjöldi tónleikagesta var þá 60 þúsund á Michael Jackson árið 1997.

Parken var notaður sem einn vallana á EM 2021.
Skuldaraskipti

Skuldaraskipti í kröfurétti eiga sér stað þegar skuldara kröfu er skipt út fyrir annan.

Meginreglan er sú, ólíkt kröfuhafaskiptum, að skuldaraskipti eru háð samþykki kröfuhafa og má rekja ástæðuna til þess að þau gætu haft afdrifarík áhrif á möguleika kröfuhafa til að fá fulla greiðslu. Á þessu eru lögmæltar undantekningar, svo sem tilfærsla yfir til erfingja við skipti á dánarbúi, og tilfærsla yfir til eftirlifandi maka rétthafa ábúðarréttar við andlát rétthafans. Einnig eru til ólögfestar undantekningar eins og tilfærsla skyldna seljanda gagnvart leigjandi fasteignar yfir til kaupanda fasteignarinnar.
Dómvenja

Dómvenja er venja sem dómstólar hafa skapað með dómaframkvæmd sinni. Meginforsendur þess að dómstólar fylgi slíkum venjum er til að tryggja fyrirsjáanleika við afgreiðslu mála. Eftir atvikum gætu þær verið lagðar af með einstökum lagabreytingum eða orðið úreltar sökum breytinga á aðstæðum.
Knud Rasmussen

Knud Johan Victor Rasmussen (fæddur; 7 júní 1879, látinn;– 21 desember 1933) var grænlensk-danskur heimskautakönnuður og mannfræðingur. Hann hefur verið kallaður faðir eskimóafræða (Eskimology) og var fyrsti maðurinn af evrópskum ættum til að "norðvesturleiðina" Northwest Passage á hundasleða. Hann er enn vel þekktur í Grænlandi, Danmörku og meðal kanadískra Inúíta.

Knútur Rasmussen fæddist í Ilulissat í Grænlandi, sonur dansks trúboða, séra Christian Rasmussen og Lovise Rasmussen (née Fleischer) sem var hálf dönsk. Þau eignuðust einnig tvö önnur börn. Móðir Lovísu, ekkjan Itaraluk var einnig til heimilis hjá þeim.

Fyrstu ár "Kunuunnguaq" eins og Knud var kallaður þar, var meðal Grænlendinga þar sem hann lærði grænlensku, veiði og að stjórna hundasleða. Hnn náði þó aldrei góðum tökum á kajak.

Þegar faðir hans hafði verið 20 ár í Grænlandi, þurfti hann að flytja til Danmerkur vegna heilsubrests. Var Kunuunnguaq þá búinn að vera 5 ár í skóla í Lynge í Allerød, Danmörku.

Milli 1898 og 1900 reyndi hann árangurslaust fyrir sér sem leikari og óperusöngvari.

Ferill.

Knud fór sem fréttamaður fyrir Kristeligt Dagblad til Íslands árið 1900 og kynntist þar Ludvig Mylius-Erichsen.

Knud fór í sínn fyrsta Grænlandsleiðangur 1902–1904, þekktur sem The Danish Literary Expedition, ásamt Jørgen Brønlund, Harald Moltke og Ludvig Mylius-Erichsen, til að rannsaka menningu Inúíta. Við heimkomu fór hann í fyrirlestraferð og ritaði ferðasöguna "The People of the Polar North" (1908), en hún var einnig fræðileg úttekt á þjóðtrú Inúíta. 1908 giftist hann Dagmar Andersen.

1910 settu Knútur og vinur hans Peter Freuchen á stofn "the Thule Trading Station" við "Qaanaaq" í norður Grænlandi. Nafnið Thule var valið vegna þess að þetta var nyrsti verslunarstaður í heimi. Thule Trading Station varð síðar heimastöð fyrir sjö rannsóknarleiðangra, þekkta sem "Thule Expeditions", milli 1912 og 1933.

Knud veiktist í síðasta leiðangrinum og lést fáum vikum síðar, einungis 54 ára gamall. Þó hafði hann náð að aðstoða við myndina "Palos brudefærd", en hann hafði gert handritið. Myndinni var leikstýrt af Friedrich Dalsheim og var lokið 1934
Arnbergur

Arnbergur er íslenskt karlmannsnafn.

Dreifing á Íslandi.
Skýrslugjöf

Skýrslugjöf er að koma á framfæri frásögn (skýrslu) af atviki eða niðurstöðu sem viðkomandi hefur komist að.

Fyrir dómi teljast skýrslur vera sönnunargögn færðar fram við sönnunarfærslu, og má þar nefna aðilaskýrslur, vitnaskýrslur ásamt skýrslum mats- og skoðunarmanna. Sökum meginreglunnar um frjálst sönnunarmat dómara eru dómarar ekki bundnir af skýrslum sem þessum, en voru það fyrr á tíðum þegar guðsdómar voru við lýði.
Hetja

Hetja er manneskja eða sögupersóna sem sigrast á mótlæti með því að sýna óvenjulegt hugrekki, siðferðisþrek, hugvit eða styrk. Orðið söguhetja á sérstaklega við um hetjur í skáldskap og kvenhetja er stundum notað til að vísa sérstaklega til kvenna sem koma fyrir í því hlutverki. Þjóðhetja er hetja sem nýtur sérstakrar stöðu í sögu tiltekins samfélags, og alþýðuhetja er sagnahetja sem berst fyrir rétti fátækra gegn ofríki þeirra sem valdið hafa. Hetjur koma víða fyrir í þjóðsögum, skáldskap, sagnaritun og frásögnum fjölmiðla.

Sagnakvæði og sagnabálkar fást gjarnan við hetjur á borð við Gilgames, Akkilles, Herkúles, Davíð konung, Artúr konung, Vilhjálm Tell og Hróa hött. Sögulegar persónur, eins og Jóhanna af Örk, Giuseppe Garibaldi og Sophie Scholl hafa fengið á sig hetjuorð fyrir að sýna einstakt hugrekki eða „hetjulund“. Hetjusögur eru vinsælar í skáldsögum, kvikmyndum og öðrum miðlum. Ofurhetjur eru sögupersónur í ofurhetjusögum sem búa yfir ofurmannlegum hæfileikum.

Algengur andstæðingur hetjunnar í frásögnum er skúrkurinn; en hetjan getur líka verið siðferðilega vafasöm og kemur þá fyrir sem andhetja.
Arnljótur

Arnljótur er íslenskt karlmannsnafn.

Dreifing á Íslandi.
Mozilla Foundation

Mozilla Foundation („Mozilla-sjóðurinn“) er bandarísk sjálfseignarstofnun sem heldur utan um Mozilla-verkefnið. Verkefnið stendur að þróun ýmissa opinna forrita eins og vafrans Firefox, tölvupóstforritsins Thunderbird og myndsetningarbúnaðarins Gecko. Undanfari sjóðsins voru Mozilla-samtökin sem stofnuð voru innan Netscape árið 1998, en samtökin stofnuðu Mozilla Foundation 2003 þegar AOL, eigandi Netscape, dró saman seglin í upphafi 21. aldar. Tilgangurinn var að tryggja áframhaldandi þróun hugbúnaðarins. Mozilla Foundation á fyrirtækið Mozilla Corporation sem sér um ráðningar starfsfólks og útgáfu hugbúnaðarins. Stofnunin er staðsett í Mountain View í Silicon Valley í Kaliforníu.
Safi

Safi er vökvi sem er fenginn úr ávöxtum (ávaxtasafi), grænmeti (grænmetissafi), blómum (blómasafi) eða kjöti (kjötsafi). Saft eða djús er oft gerð úr sykruðu safaþykkni. Safi er oft notaður sem drykkur eða bragðefni í mat eða öðrum drykkjum. Safi varð vinsæll sem drykkur eftir að gerilsneyðing gerði varðveislu vökva mögulega án gerjunar. Þau lönd þar sem íbúar neyta mests safa eru Nýja-Sjáland og Kólumbía. Aukin neysla safa fylgir aukinni velmegun.
Blómsveifa

Blómsveifa (fræðiheiti: "Syrphus torvus") er algeng flugutegund á Íslandi og áberandi með gulan og svartan lit áþekkt geitungum og býflugum. Lirfurnar éta blaðlýs, en flugurnar nærast á blómasafa og frjókornum.

Útbreiðslan er holarktísk.
Snjáldursveifa

Snjáldursveifa (fræðiheiti: "Platycheirus manicatus") er tiltölulega nýfundin sveifflugutegund á Íslandi og er aðallega á suðurlandi. Lirfurnar éta blaðlýs, en flugurnar nærast á blómasafa og frjókornum.

Heimsútbreiðslan er holarktísk, nema ekki í Kanada.
Arthúr

Arthúr er íslenskt karlmannsnafn.

Dreifing á Íslandi.
1940

Árið 1940 (MCMXL í rómverskum tölum)

Á Íslandi.

Fædd

Dáin

Erlendis.

Fædd

Dáin
Jakob 4. Skotakonungur

Jakob 4. (17. mars 1473 – 9. september 1513) var konungur Skotlands frá 11. júní 1488 þangað til hann féll í bardögum árið 1513. Hann tók við konungsvaldi við dauða föður síns Jakobs 3. (v. 1460–1488) í orrustunni um Sauchieburn. Orrustan var fylgifiskur uppreisnar sem Jakob 4. tók sjálfur þátt í. Hann er yfirleitt talinn farsælasti konungur Stuart-ættar, en valdatíma hans lauk eftir átakamikinn ósigur í orrustunni um Flodden. Hann var síðasti þjóðhöfðingi í Bretlandseyjum sem féll í bardögum.

Jakob 4. giftist Margréti Tudor árið 1503 og þar með tengdi skosku krúnuna við þá ensku. Þessi tengsl leiddu til Krúnusambandsins árið 1603 þegar Elísabet 1. lést arftakalaus og barnabarnabarn Jakobs 4., Jakob 6., tók við ensku krúnunni sem Jakob 1. Englandskonungur.
Skógarbredda

Skógarbredda (fræðiheiti: "Platypalpus ecalceatus") er norræn flugutegund sem finnst víða á Íslandi.
Býflugnaætt

Býflugnaætt, einnig nefnd hunangsfluguætt (fræðiheiti: "Apidae") eru vængjuð og flugfær félagsskordýr æðvængja. Til hennar teljast um 5700 tegundir býa. Margar eru mikilvægir frævarar, eins og hinar velþekktu humlur og alibýflugur.
Lækjasilmý

Lækjasilmý (fræðiheiti: "Ormosia hederae") er fluga af silmýsætt. Útbreiðslan er a.m.k. í vestanverðri Evrópu og eitthvað í norður Asíu, á Íslandi um land allt.
Auðólfur

Auðólfur er íslenskt karlmannsnafn.

Dreifing á Íslandi.
Álfþór

Álfþór er íslenskt karlmannsnafn.

Dreifing á Íslandi.
Áramótaskaup 2021

Áramótaskaup 2021 var áramótaskaup sem var sýnt á RÚV þann 31. desember 2021. Höfundar skaupsins voru Vilhelm Neto, Bergur Ebbi, Hugleikur Dagsson, Katla Margrét Þorgeirsdóttir, Gagga Jónsdóttir og Lóa Hjálmtýsdóttir. Leikstjóri var Reynir Lyngdal en þetta var fjórða skaupið sem hann leikstýrði. Tökur hófust í nóvember 2021 og enduðu 8. desember sama ára. Republik sá um framleiðsluna. Framleiðendur skaupsins voru Ada Benjamínsdóttir, Hannes Friðbjarnarson og Lárus Jónsson.
Nettröll

Nettröll er „sá eða sú sem vísvitandi móðgar eða ögrar öðrum netnotendum“ (samkvæmt íslenskri nútímamálsorðabók á vefsíðu Árnastofnunar).

Notkun orðsins Nettröll.

Nettröll hafa haft víðtæk áhrif á umræðu hér á landi sem og víðar. Vefmiðillinn Kjarninn greinir frá að í Facebook pistli sem Sigmundur Davíð Gunnlaugsson, fyrrverandi forsætisráðherra, skrifaði í upphafi árs 2016 hafi hann sagt að „...nettröll eru hvorki þekkt fyrir einbeitingu né yfirvegun“. .

Í september 2018 birtist grein á vef Blaðamannafélags Íslands þar sem sagt var frá því að yfir 100 fréttir sem birst hafi í Bretlandi byggi á Twitterfærslum frá Rússneskum nettröllum. .
August Emil Holmgren

"August" Emil Algot Holmgren, (fæddur 10 nóvember 1829 í Västra Ny sókn, Austur-Gautlandi, látinn 30 desember 1888 í Stokkhólmi, var sænskur dýrafræðingur, ekki síst í skordýrafræði. Bræður hans voru Hjalmar (stærðfræðingur), Albert (eðlisfræðingur) og Frithiof Holmgren (eðlisfræðingur).

Holmgren varð kennari í náttúrufræði við Skogsinstitutet þar sem hann fékk tilnefningu til lektors lektor 1871. Hann var skordýrafræðingur hjá Lantbruksinstitutet 1880-1886. Framlag hans þar var verðmætt, sérstaklega innan "Ichneumonidae" af sníkjuvespum, og með verkum hans varð framgangur sníkjuvespufræða mikill í Svíþjóð. Meðal rita Holmgrens eru:
Ásberg

Ásberg er íslenskt karlmannsnafn.

Dreifing á Íslandi.
Hyoscyamus pusillus

Hyoscyamus pusillus er einær planta af náttskuggaætt frá Suðvestur-Asíu.
Ásmundur

Ásmundur er íslenskt karlmannsnafn.

Dreifing á Íslandi.
H. C. Hansen

Hans Christian Svane Hansen, kallaður H. C. Hansen (8. nóvember 1906 – 19. febrúar 1960), var forsætisráðherra Danmerkur frá 1. febrúar 1955 til dauðadags.

Bakgrunnur.

H. C. Hansen var kominn af verkamannaætt frá Árósum og nam leturfræði. Hann gekk snemma til liðs við Jafnaðarmannaflokkinn og var formaður ungliðahreyfingar hans frá 1933 til 1937.

Stjórnmálaferill.

Hansen var kjörin á danska þingið árið 1936 og sat þar til dauðadags. Hann var náinn samstarfsmaður Hans Hedtoft og tók við af honum sem ritari Jafnaðarmannaflokksins árið 1939. Hansen var leystur úr því embætti á tíma þýska hernámsins í seinni heimsstyrjöldinni. Á meðan Danmörk var hernumin sat Hansen í ólöglegri samskiptanefnd milli danskra ráðamanna og Frelsisráðsins, sem stýrði andspyrnu gegn hernámsliðinu.

Frá 1943 til 1946 njósnaði H. C. Hansen fyrir Bandaríkin og upplýsti þau meðal annars um verslunarsamninga Dana við Sovétríkin og samstarf þeirra með Þjóðverjum á stríðsárunum.

Í ríkisstjórninni sem stofnuð var við frelsun Danmerkur árið 1945 varð Hansen fjármálaráðherra. Hann tók aftur við því embætti í ríkisstjórn Hedtofts frá 1947 til 1950.

Árið 1953 varð Hansen utanríkisráðherra og síðan forsætisráðherra þegar Hedtoft lést í janúar 1955. Hansen gegndi utanríkisráðherraembættinu samhliða forsætisráðherraembættinu til ársins 1958. Hann sýktist af krabbameini stuttu síðar og lést árið 1960.

H.C. Hansen var hlynntur því að leiða Danmörku inn í Atlantshafsbandalagið árið 1949 og var ötull stuðningsmaður danskrar samvinnu við Bandaríkin og lýðræðisríki Vestur-Evrópu. Þegar Vestur-Þýskaland hlaut aðild að Atlantshafsbandalaginu árið 1955 samdi Hansen við stjórnvöldin í Bonn og gaf út með þeim sameiginlega yfirlýsingu þar sem réttindi danska minnihlutans í Suður-Slésvík voru tryggð.

Haustið 1957 tók stjórn Hansens þátt í innflutningi kjarnorkuvopna á danska grundu þegar hann samþykkti beiðni bandaríska sendiherrans um flutning „skotfæra sérstaks eðlis“ til Grænlands (sem var þá danskt amt). Á kosningaplakötum fyrr sama ár höfðu Jafnaðarmenn þó notað slagorðið „H. C. Hansen segir nei við kjarnavopnum í Danmörku.“

Hansen var talinn lausnamiðaður og á stjórnartíð hans voru ný lífeyrislög innleidd árið 1957. Á ráðherratíð hans tóku ný skólalög jafnframt gildi.

Eitt og annað.

H. C. Hansen hafði samið ljóð og söngva frá unga aldri og flutti þau gjarnan sjálfur. Hann þýddi jafnframt fjölda fagurbókmennta á dönsku.

Þann 4. júní 2008 færði Peer Henrik Hansen rök fyrir því í doktorsritgerð sinni við Hróarskelduháskóla að H. C. Hansen hefði unnið með bandarísku leyniþjónustunni í og eftir seinni heimsstyrjöldina en ekki væri ljóst hvaða stöðu hann hefði haft.